อาสนวิหารลือเบ็ค

อาสนวิหารลือเบ็ค (เยอรมัน: Dom zu Lübeck หรือ Lübecker Dom) เป็นอาสนวิหารลูเทอรันสร้างจากอิฐในนครลือเบ็ค ประเทศเยอรมนี ส่วนหนึ่งของเมืองเก่าลือเบ็ค ซึ่งเป็นแหล่งมรดกโลกของยูเนสโก อาสนวิหารเริ่มต้นในปี 1173 โดยกษัตริย์เฮนรี ผู้เป็นสิงห์ เพื่อเป็นอาสนวิหารสำหรับบิชอปแห่งลือเบ็ค อาสนวิหารถูกทำลายบางส่วนจากการโจมตีทางอากาศในสงครามโลกครั้งที่สอง ในปี 1942 ซึ่งยังทำให้ออร์แกนอาร์พ ชนิทเกอร์ หลังเดิมถูกทำลาย นอกจากนี้ อาสนวิหารยังมีชื่อเสียงจากชิ้นงานผลงานของศิลปินแบร์นท์ โนทเคอ กับ โทมัส เคว็ลลีนุส ซึ่งรอดพ้นจากการทิ้งระเบิดในปี 1942 ส่วนพระแท่นบูชาอันมีชื่อเสียงของอาสนวิหาร ผลงานโดยฮันส์ เม็มลิง ปัจจุบันนำไปจัดแสดงและเก็บรักษาที่พิพิธภัณฑ์ซังคท์อันเนิน โบสถ์หลังปัจจุบันก่อสร้างบูรณะใหม่แล้วเสร็จในปี 1982 อ้างอิง